ജീവകാരുണ്യ പ്രവര്‍ത്തനങ്ങള്‍ക്ക് നടൻ ബാലക്ക് ഡോക്ടറേറ്റ് ലഭിച്ചു - metromatinee.com Lifestyle Entertainment & Sports\nനടന് ബാലക്ക് ഡോക്ടറേറ്റ്. ബാല ചെയ്തു വരുന്ന ജീവകാരുണ്യ പ്രവര്‍ത്തനങ്ങളെ അടിസ്ഥാനമാക്കി അമേരിക്കയിലെ ഡെലവെയര് ആസ്ഥാനമായി പ്രവര്‍ത്തിക്കുന്ന റോയല് അമേരിക്കന് യൂണിവേഴ്സിറ്റി താരത്തിന് ആദരം നല്‍കുന്നത്.\nകോട്ടയത്ത് വച്ച് പത്തൊമ്പതാം തീയതിയാണ് ബിരുദദാനച്ചടങ്ങ്. അമേരിക്കയില് വച്ച് നടക്കേണ്ടിയിരുന്ന ചടങ്ങ് കോവിഡ് വ്യാപനത്തിന്റെ പശ്ചാത്തലത്തില് ഔദ്യോഗിക രേഖകളടക്കം ബാലയ്ക്ക് നേരിട്ട് എത്തിച്ച് നല്‍കുകയായിരുന്നു. കഴിഞ്ഞ വര്‍ഷം ഡിസംബര് 28ന് ആണ് ഔദ്യോഗിക അറിയിപ്പ് വന്നത്.\nസൗത്ത് ഇന്ത്യയില് നിന്നും ഈ അംഗീകാരം നേടുന്ന ആദ്യ സിനിമാതാരമാണ് ബാല. ആക്ടര് ബാല ചാരിറ്റബിള് ട്രസ്റ്റ് എന്ന പേരില് സംഘടന രൂപീകരിച്ച് നിരവധി ജീവകാരുണ്യ പ്രവര്‍ത്തനങ്ങളാണ് ബാല നേരിട്ട് നടത്തിവരുന്നത്. നിരവധിപ്പേര്‍ക്ക് ചികിത്സാസഹായങ്ങളും താരം നല്‍കുന്നുണ്ട്.അതേസമയം, തമ്പി എന്ന തമിഴ് ചിത്രമാണ് താരത്തിന്റെതായി ഒടുവില് പുറത്തിറങ്ങിയത്. ബിഗ് ബി ചിത്രത്തിന്റെ രണ്ടാം ഭാഗം ബിലാലിലാകും ബാല ഇനി വേഷമിടുക. പുതിയമുഖം, എന്നു നിന്റെ മൊയതീന്, വീരം, പുലിമുരുഗന്, ലൂസിഫര് തുടങ്ങിയ സൂപ്പര് ഹിറ്റ് സിനിമകളുടെ ഭാഗമായിട്ടുണ്ട്.


സിറിയക്കെതിരായ ആക്രമണം; തിരിച്ചടിക്കുമെന്ന് റഷ്യ; അമേരിക്കയ്ക്കും സഖ്യകക്ഷികൾക്കും മുന്നറിയിപ്പ്-US attack on Syria; Russia warns of Consequences\nവ്ലാഡിമർ പുടിനെ പരാമർശിച്ച് അമേരിക്കൻ പ്രസിഡന്റ് ഡോണൾഡ് ട്രംപ് നടത്തിയ പ്രസ്താവന റഷ്യയെ കൂടുതൽ രോഷാകുലരാക്കി\nUpdated: April 14, 2018 9:56:20 am\nDamascus is seen as the U.S. launches an attack on Syria targeting different parts of the capital early Saturday, April 14, 2018. Syria's capital has been rocked by loud explosions that lit up the sky with heavy smoke as U.S. President Donald Trump announced airstrikes in retaliation for the country's alleged use of chemical weapons. (AP Photo/Hassan Ammar)\nദമാസ്‌കസ്: രാസായുധ ആക്രമണത്തിന്റെ പേരിൽ അമേരിക്ക സിറിയയിൽ നടത്തിയ വ്യോമാക്രമണത്തിനെതിരെ പ്രതിഷേധവുമായി റഷ്യ.\n“വീണ്ടും ഞങ്ങളെ ഭയപ്പെടുത്താൻ ശ്രമിക്കുകയാണ്,” അമേരിക്കയിലെ റഷ്യൻ അംബാസഡർ പറഞ്ഞു. “ഇത്തരത്തിലുളള നടപടികൾക്ക് തിരിച്ചടി ഉണ്ടാകുമെന്ന മുന്നറിയിപ്പാണിത്. അതിന്റെ എല്ലാ ഉത്തരവാദിത്വവും വാഷിങ്ടണിനും ലണ്ടനും പാരീസിനും മാത്രമായിരിക്കും,” അദ്ദേഹം വ്യക്തമാക്കി.\n“റഷ്യൻ പ്രസിഡന്റിനെ അപമാനിക്കുന്നത് അംഗീകരിക്കാനാവില്ല,” എന്നും അദ്ദേഹം വ്യക്തമാക്കി. കഴിഞ്ഞ ദിവസം സിറിയ ആക്രമിക്കുമെന്ന സൂചനകൾ നൽകിയ ട്രംപ്, റഷ്യൻ പ്രസിഡന്റ് വ്ലാഡിമർ പുടിനെ പേരെടുത്ത് പറഞ്ഞാണ് വിമർശിച്ചത്. ഇതാണ് റഷ്യയെ കൂടുതൽ പ്രകോപിപ്പിച്ചത്.\nസിറിയയിലെ ബാഷർ അൽ അസദ് ഭരണകൂടത്തിനെതിരെ ദീർഘകാലമായി വിമത പോരാട്ടം ശക്തമാണ്. ജനങ്ങളിൽ വലിയൊരു വിഭാഗം സർക്കാരിനെതിരെ രംഗത്ത് വരികയും ശക്തമായ പ്രക്ഷോഭം സംഘടിപ്പിക്കുകയും ചെയ്തിരുന്നു. പിന്നീടിത് സായുധ പോരാട്ടത്തിലേക്ക് എത്തി.\nവിമതരെ അമർച്ച ചെയ്യാൻ വിവിധ പ്രദേശങ്ങളിൽ രാസായുധങ്ങൾ ബാഷർ അൽ അസദ് ഭരണകൂടം പ്രയോഗിച്ചിരുന്നു. കുട്ടികളായിരുന്നു ഇതിൽ ഏറെയും ഇരകളായത്. നേരത്തേ തന്നെ അമേരിക്കയും സഖ്യകക്ഷികളും ഇതിനെതിരെ രംഗത്ത് വന്നിരുന്നു.\nസിറിയയ്ക്ക് റഷ്യയാണ് ഏറ്റവും അധികം പിന്തുണ പ്രഖ്യാപിച്ചിട്ടുളളത്. അമേരിക്കയ്ക്ക് ഒപ്പം ബ്രിട്ടനും ഫ്രാൻസും നിലയുറപ്പിച്ചിട്ടുണ്ട്. ഇന്നലെ അമേരിക്കയുടെ വിമാനവാഹിനി കപ്പൽ ഉപയോഗിച്ചായിരുന്നു സിറിയക്കെതിരെ ആക്രമണം നടത്തിയത്.\nRussiaSyriaUnited States of America\nWeb Title: Us attack on syria russia warns of consequences


employees,Indian owner of Malayalam TV station in UAE- Channel D- fled the country withour paying salaries of channel staff for months - Malayalam Goodreturns\n» കടക്കെണിയിലായ യുഎഇയിലെ മലയാളം ടിവി ചാനല് ഉടമ മുങ്ങി; ജീവനക്കാര് പെരുവഴിയില്\nUpdated: Sunday, May 12, 2019, 10:59 [IST]\n41 min ago വീട് വാങ്ങിക്കുവാനും പുതുക്കുവാനും സുവര്‍ണാവസരം; ഭവന വായ്പകളുടെ പലിശ നിരക്കില് ഇളവുകളുമായി ബാങ്കുകള്\nദുബയ്: ദുബയ് കേന്ദ്രമായി പ്രവര്‍ത്തിക്കുന്ന യുഎഇയിലെ പ്രമുഖ മലയാളം ടിവി ചാനലായ ചാനല് ഡിയുടെ ഉടമ നാടുവിട്ടതായി റിപ്പോര്‍ട്ട്. സാമ്പത്തിക പ്രതിസന്ധിയെ തുടര്‍ന്ന് മാസങ്ങളായി ജീവനക്കാരുടെ ശമ്പളം മുടങ്ങിയിരുന്നു. മലയാളികളുടെ ഇഷ്ട ചാനലിന്റെ ഇന്ത്യക്കാരനായ ഉടമയും ഫിനാന്‍സ് വിഭാഗം തലവനുമായ വ്യക്തിയാണ് യുഎഇ വിട്ടത്. മുതലാളി മുങ്ങിയതോടെ ജീവനക്കാര് പെരുവഴിയിലായിരിക്കുകയാണെന്ന് ഗള്‍ഫ് ന്യൂസ് ദിനപ്പത്രം റിപോര്‍ട്ട് ചെയ്തു.\nചാനല് ഡിയുടെ ജുമൈറയിലുള്ള കഴിഞ്ഞ ഡിസംബറില് തന്നെ അടച്ചുപൂട്ടിയിരുന്നുവെങ്കിലും പഴയ പരിപാടികള് പുനസംപ്രേഷണം ചെയ്തും മറ്റുമായി ജീവനക്കാര് ചാനല് മുടങ്ങാതെ കൊണ്ടുപോയിരുന്നു. അതിനിടയിലാണ് യാതൊരു മുന്നറിയിപ്പുമില്ലാതെ ചാനല് ഉടമ മുങ്ങിയതെന്ന് ജീവനക്കാരെ ഉദ്ധരിച്ച് ഗള്‍ഫ് ന്യൂസ് റിപ്പോര്‍ട്ട് ചെയ്തു. യുഎഇയിലെ ടെലികോം സേവനദാതാവായ ഇത്തിസാലാത്തുമായുള്ള കരാര് ഈ മാസം അവ അവസാനിക്കുന്നതോടെ ചാനലിന്റെ പ്രവര്‍ത്തനം പൂര്‍ണമായി നിലയ്ക്കും.\nആറു മാസത്തിലേറെയായി ചാനലിലെ ഒരു ഡസനിലേറെ വരുന്ന ജീവനക്കാര്‍ക്ക് ശമ്പളം മുടങ്ങിയിട്ട്. ചാനല് ഏറ്റെടുക്കാന് പുതിയ നിക്ഷേപകന് വരുന്നുണ്ടെന്നും അതോടെ ശമ്പള കുടിശ്ശിക മുഴുവന് തന്നുതീര്‍ക്കുമെന്നുമായിരുന്നു ജീവനക്കാരെ ചാനല് ഉടമ പറഞ്ഞ് സമാധാനിപ്പിച്ചിരുന്നത്. ജീവനക്കാരാവട്ടെ ഉടമയുടെ ഈ വാക്കുകള് വിശ്വസിക്കുകയും ചെയ്തു. എന്നാല് പ്രതിസന്ധി തീര്‍ക്കാന് ചാനല് ഉടമയ്ക്ക് ഉദ്ദേശ്യമുണ്ടായിരുന്നില്ലെന്നാണ് ഇപ്പോള് മനസ്സിലാവുന്നതെന്നും ജീവനക്കാര് പറയുന്നു.\nചാനലിന്റെ പേക്ക് അപകടത്തിലാണെന്ന് നേരത്തേ സൂചനകളുണ്ടായിരുന്നതായും ജീവനക്കാര് പറഞ്ഞു. ജീവനക്കാരുടെ ഫിംഗര്‍പ്രിന്റ് ഡോര് അക്സസ് സംവിധാനം മാര്‍ച്ചോടെ പ്രവര്‍ത്തനരഹിതമായിരുന്നു. ടെലിഫോണ് കണക്ഷന് ഈ മാസം ആദ്യ വാരത്തോടെ പ്രവര്‍ത്തന രഹിതമായി. എന്നാല് ചാനലിന്റെ അന്ത്യം ഇത്ര പെട്ടെന്നാവുമെന്ന് പ്രതീക്ഷിച്ചിരുന്നില്ലെന്നും അവര് പറഞ്ഞു.\nരണ്ടു വര്‍ഷം മുന്‍പാണ് ചാനല് ഡി പ്രവര്‍ത്തനം തുടങ്ങിയത്. ദിവസം രണ്ട് ലൈവ് ഷോകള് ഉള്‍പ്പെടെ സജീവമായി മുന്നോട്ട് പോയിരുന്ന ചാനലാണ്, സാമ്പത്തിക പ്രതിസന്ധിയില് പെട്ട് പ്രവര്‍ത്തനം അവസാനിപ്പിക്കുന്നത്. ചാനലിന്റെ മേധാവിയുമായി ബന്ധപ്പെടാന് ശ്രമിച്ചിരുന്നവെങ്കിലും പ്രതികരണമുണ്ടായില്ലെന്നും ഗള്‍ഫ് ന്യൂസ് റിപ്പോര്‍ട്ടില് പറയുന്നു. ഇദ്ദേഹത്തിന്റെ ഫോണുകള് സ്വിച്ച് ഓഫ് ചെയ്തിരിക്കുകയാണ്.\nRead more about: tv uae employees ടിവി ജീവനക്കാർ\nemployees,Indian owner of Malayalam TV station in UAE- Channel D- fled the country withour paying salaries of channel staff for months


ലീഗിന്റെ പൊതുയോഗത്തിന് അനുമതി നിഷേധം; പ്രതിഷേധവുമായി നേതാക്കള് – vatakaranews.in\nFriday, 25 May 2018 02:54:29 AM\nBy | Saturday October 21st, 2017\nനാദാപുരം: ലീഗിന്റെ പൊതുയോഗത്തിന് അനുമതി നിഷേധിച്ചതിനെ നേതാക്കളും പ്രവര്‍ത്തകരും രംഗത്ത്. ശനിയാഴ്ച നടത്താന് നിശ്ചയിച്ച പൊതുയോഗത്തിന് പോലീസ് അനുമതി നിഷേധിച്ചത്.\nയൂത്ത് ലീഗ് പ്രവര്‍ത്തകന് റിയാസ് അക്രമണത്തിനിരയായതില് പ്രതിഷേധിച്ചാണ് യൂത്ത് ലീഗ് പ്രതിഷേധ യോഗത്തിന് അനുമതി തേടിയത്.\nഅസ്ലം വധക്കേസിലെ പ്രതിയുടെ നേതൃത്വത്തില് അക്രമം നടത്തിയെന്നാണ് പരാതി.\nക്രിമിനല് സംഘത്തെ സംരക്ഷിക്കുന്ന പോലീസ് നടപടിക്കെതിരെ ശക്തമായ സമരങ്ങള്‍ക്ക് നേതൃത്വം നല്‍കുമെന്ന് യൂത്ത് ലീഗ് പ്രസിഡന്റ് എം കെ സമീര്, സെക്രട്ടറി കെ കെ മുഹമ്മദ് എന്നിവര് പറഞ്ഞു. കഴിഞ്ഞ ദിവസം മുടവന്തേരിയില് സിപിഎം പ്രവര്‍ത്തകന്റെ ഓട്ടോറിക്ഷ അഗ്നിക്കിരയായിരുന്നു.\nബസ് തടഞ്ഞ് നിര്‍ത്തി ജീവനക്കാര്‍ക്ക് മര്‍ദനം; പ്രതികളെ ഉടന് അറസ്റ്റ് ചെയ്യാന് ആവശ്യം\nന്യൂക്ലിയസ് ഫി സിയോതെറാപ്പി &റിഹാബിലിറ്റേഷൻ സെന്റർ ഉദ്ഘാടനം ചെയ്തു.\nമോഷണ കേസ് പ്രതികളെ വിട്ടയച്ച സംഭവത്തില് പൊലീസ് ഉദ്യോഗസ്ഥനെതിരെ നടപടി വൈകുമോ ?\nയുവാവിനെ മൂന്നംഗം സംഘം തടഞ്ഞു നിര്‍ത്തി പണം തട്ടിയ സംഭവം;പ്രതികളെ വിട്ടയച്ച പോലീസ് ഉദ്യോഗസ്ഥനെതിരെ അന്വേഷണം\nTags: iuml, latestnews, nadapuram, police


പാലായില് സഹപാഠിയായ വിദ്യാര്‍ത്ഥിനിയെ കഴുത്തറത്തുകൊന്ന അഭിഷേക് കൃത്യം നടത്താനുള്ള രീതി തെരഞ്ഞെടുത്തത് പ്രമുഖ മലയാള വാര്‍ത്താ ചാനലിലെ കുറ്റകൃത്യ വാര്‍ത്താ ബുള്ളറ്റിന് കണ്ട ശേഷം ? സെപ്റ്റംബര് 18 ന് രാത്രിയിലെ വാര്‍ത്താധിഷ്ഠിതപരിപാടിയില് കണ്ട ചെന്നൈ റെയില്‍വേ സ്റ്റേഷനിലെ കഴുത്തറക്കല് കൊലതന്നെ പ്രേരണയായി ! കഴുത്തില് പെട്ടന്ന് മുറിയുന്ന ഞരമ്പുകളേതെന്ന് കണ്ടെത്താന് ഗൂഗിളിലും പരതി. ചെറുപ്രായത്തില് കൊലപാതകം ചെയ്താല് പരമാവധി ലഭിക്കുന്ന ശിക്ഷ എത്ര വര്‍ഷമെന്നുവരെ ഗൂഗിളില് അന്വേഷണം നടത്തി. 21 കാരനായ താന് ശിക്ഷ കഴിഞ്ഞു പരമാവധി 35 ആം വയസില് സ്വതന്ത്രനാകുമെന്നും അഭിഷേക് കണ്ടെത്തിയിരുന്നു. സാഹചര്യത്തെളിവിനൊപ്പം ശാസ്ത്രീയ തെളിവും അഭിഷേകിന് ജയിലറ ഉറപ്പിക്കും ! | Sathyam Online\nപാലായില് സഹപാഠിയായ വിദ്യാര്‍ത്ഥിനിയെ കഴുത്തറത്തുകൊന്ന അഭിഷേക് കൃത്യം നടത്താനുള്ള രീതി തെരഞ്ഞെടുത്തത് പ്രമുഖ മലയാള വാര്‍ത്താ ചാനലിലെ കുറ്റകൃത്യ വാര്‍ത്താ ബുള്ളറ്റിന് കണ്ട ശേഷം ? സെപ്റ്റംബര് 18 ന് രാത്രിയിലെ വാര്‍ത്താധിഷ്ഠിതപരിപാടിയില് കണ്ട ചെന്നൈ റെയില്‍വേ സ്റ്റേഷനിലെ കഴുത്തറക്കല് കൊലതന്നെ പ്രേരണയായി ! കഴുത്തില് പെട്ടന്ന് മുറിയുന്ന ഞരമ്പുകളേതെന്ന് കണ്ടെത്താന് ഗൂഗിളിലും പരതി. ചെറുപ്രായത്തില് കൊലപാതകം ചെയ്താല് പരമാവധി ലഭിക്കുന്ന ശിക്ഷ എത്ര വര്‍ഷമെന്നുവരെ ഗൂഗിളില് അന്വേഷണം നടത്തി. 21 കാരനായ താന് ശിക്ഷ കഴിഞ്ഞു പരമാവധി 35 ആം വയസില് സ്വതന്ത്രനാകുമെന്നും അഭിഷേക് കണ്ടെത്തിയിരുന്നു. സാഹചര്യത്തെളിവിനൊപ്പം ശാസ്ത്രീയ തെളിവും അഭിഷേകിന് ജയിലറ ഉറപ്പിക്കും !\nകോട്ടയം : പാലായില് സഹപാഠിയായ വിദ്യാര്‍ത്ഥിനിയെ കഴുത്തറുത്ത് കൊന്ന കേസിലെ പ്രതിയായ അഭിഷേക് ബൈജു കൃത്യം നടത്തിയത് ഒരു മലയാള വാര്‍ത്താ ചാനലിലെ കുറ്റകൃത്യ വാര്‍ത്താ പരിപാടി മാതൃകയാക്കിയെന്ന് കണ്ടെത്തല്.\nകേസിലെ ശാസ്ത്രീയ തെളിവു ശേഖരണത്തിനിടെയാണ് ഇക്കാര്യം അന്വേഷണ സംഘം കണ്ടെത്തിയത്. പ്രതി കൊലയ്ക്ക് മുമ്പ് നടത്തിയ എല്ലാ ആസൂത്രണവും അന്വേഷണ സംഘം കണ്ടെത്തിയിട്ടുണ്ട്.\nതലയോലപറമ്പ് സ്വദേശിനിയായ പാലാ സെന്റ് തോമസ് കോളേജിലെ ബിരുദ വിദ്യാര്‍ത്ഥിനിയായ നിഥിനയെ കഴിഞ്ഞ ഒക്ടോബര് ഒന്നിനാണ് സഹപാഠികൂടിയായ അഭിഷേക് കഴുത്തറത്തു കൊന്നത്.\nതാനുമായുള്ള പ്രണയത്തില് നിന്നും നിഥിന പിന്‍മാറിയതാണ് അഭിഷേകിനെ പ്രകോപിപ്പിച്ചത്. ആഴ്ചകള്‍ക്ക് മുമ്പേ ഇതിനായി അഭിഷേക് കരുക്കള് നീക്കിയിരുന്നു.\nസെപ്റ്റംബര് 18 ന് മലയാളത്തിലെ ഒരു പ്രമുഖ വാര്‍ത്താ ചാനലിലെ കുറ്റകൃത്യങ്ങളെ കുറിച്ചുള്ള പ്രത്യേക അരമണിക്കൂര് വാര്‍ത്താധിഷ്ഠിതപരിപാടിയിലാണ് അഭിഷേക് കത്തിക്കൊണ്ട് കഴുത്തറത്ത് കൊന്ന സമാനമായ സംഭവം കണ്ടത്.\nചെന്നൈ റെയില്‍വേ സ്റ്റേഷനില് നടന്ന സംഭവമാണ് അഭിഷേക് കണ്ടത്. ഈ വാര്‍ത്ത പിന്നീട് പലവട്ടം ഇയാള് കണ്ടു മനസിലാക്കി.\nകഴുത്തിലെ ഞരമ്പുകളെ കുറിച്ചും പെട്ടന്നു മുറിയാനിടയുള്ള ഞരമ്പുകളെ കുറിച്ചും ഗൂഗിളില് അഭിഷേക് സെര്‍ച്ച് ചെയ്തു. ഒപ്പം പേപ്പര് കട്ടര് ഉപയോഗിച്ച് ആക്രമിക്കാമെന്നും നിഥിനയെ എങ്ങനെ കീഴ്‌പ്പെടുത്താമെന്നും അഭിഷേക് പ്രത്യേകം പരിശീലിച്ചു. ഇതിനു ശേഷമാണ് കൊല നടത്താം എന്ന തീരുമാനത്തിലേക്ക് ഇയാള് എത്തിയത്.\nഅഭിഷേകിന്റെയും നിഥിനയുടെയും അഞ്ചു സുഹൃത്തുക്കളോട് അഭിഷേക് ഇക്കാര്യം പറഞ്ഞിരുന്നു. അവര് ആരും ഇതു ഗൗരവമായി എടുത്തില്ല. കൊലപാതകം നടക്കുന്ന ദിവസത്തെ പരീക്ഷയുടെ മുമ്പ് തന്നെ നിഥിനയുടെ ഫോണ് അഭിഷേക് ഒരു ദിവസം പിടിച്ചു വാങ്ങി കൊണ്ടുപോയിരുന്നു.\nഫോണ് ലോക്ക് ചെയ്തിരുന്നത് ഫിംഗര് പാസ് വേര്‍ഡ് ഉപയോഗിച്ചായിരുന്നു. മൂന്നു ഫിംഗര് പാസ് വേര്‍ഡ് ആണ് നിഥിനയുടെ ഫോണില് ഉപയോഗിക്കാന് കഴിയുമായിരുന്നത്. ഒന്ന് നിഥിനയുടെയും മറ്റൊന്ന് അഭിഷേകിന്റെയും മൂന്നാമത്തേത് നിഥിനയുടെ മറ്റൊരു സുഹൃത്തിന്റെയുമായിരുന്നു.\nവീട്ടില് ഫോണ് കൊണ്ടുപോയ സമയം അഭിഷേക് നിഥിനയുടെ ഫോണ് തന്റെ ഫിംഗര് ഉപയോഗിച്ച് തുറന്നിരുന്നു. നിഥിനയ്ക്ക് മറ്റാരോടൊ ബന്ധമുണ്ടെന്ന സംശയം ഇതോടെ അഭിഷേകിന് ബലപ്പെട്ടു. ഇതോടെയാണ് കൊലപാതകം എന്ന തീരുമാനം അഭിഷേക് ഉറപ്പിച്ചത്.\nഇതിനിടെ കൊലപാതകത്തിന് തനിക്ക് ലഭിക്കാവുന്ന പരമാവധി ശിക്ഷയും ഗൂഗിളിന്റെ സഹായത്തോടെ അഭിഷേക് അറിഞ്ഞു വച്ചിരുന്നു.\nപരമാവധി കിട്ടാനിടയുള്ള 14 വര്‍ഷം ശിക്ഷയും ഇപ്പോഴത്തെ തന്റെ പ്രായവും കണക്കുകൂട്ടി 35 ആം വയസില് താന് സ്വതന്ത്രനാകുമെന്ന കണക്കൂ കൂട്ടലും അഭിഷേക് നടത്തിയിരുന്നു. പ്രായത്തിന്റെ ആനുകൂല്യവും തനിക്കുണ്ടാകുമെന്ന് ഇയാള് മുന്‍കൂട്ടി മനസിലാക്കിയിരുന്നു.\nഅതുകൊണ്ടുതന്നെ സാഹചര്യത്തെളിവിനൊപ്പം ശാസ്ത്രീയ തെളിവുകളും അഭിഷേകിന് എതിരാണ്. ഈ ശാസ്ത്രീയ തെളിവുകള് ഉള്‍പ്പെടെ ശേഖരിച്ച അന്വേഷണ സംഘം അഭിഷേകിന് വലിയ ശിക്ഷ തന്നെ വാങ്ങിക്കൊടുക്കാനുള്ള നീക്കത്തിലാണ്.\nഅതിനിടെ ചാനലുകളിലെ രാത്രിയിലുള്ള ക്രൈം വാര്‍ത്താധിഷ്ഠിതപരിപാടികള് കുട്ടികളില് ഉണ്ടാക്കിയേക്കാവുന്ന ഭവിഷ്യത്തുകളാണ് പാലാ സംഭവത്തിലൂടെ പുറത്തുവരുന്നത്.\nഇത്തരം പരിപാടികള് കുറ്റകൃത്യ വാസനകള് ഉള്ളവര്‍ക്ക് പരിശീലന കളരികളായി മാറുന്നുവെന്നാണ് പോലീസിലെ ഉന്നതര് പോലും മുന്നറിയിപ്പ് നല്‍കുന്നത്. ഇത്തരം പരിപാടികള് സംബന്ധിച്ചു ചാനല് അധികാരികള് പുനര് വിചിന്തനം നടത്തണമെന്നും ഇവര് അഭിപ്രായപ്പെടുന്നു.


4malayalees - സ്ത്രീ ലൈംഗികതയേയും ആസക്തികളേയും കുറിച്ച് പറഞ്ഞ ബോളിവുഡ് ചിത്രം ലസ്റ്റ് സ്റ്റോറീസ് തെലുങ്കിലേക്ക് മൊഴിമാറ്റം ചെയ്യുന്നു; നായികയാകാന് അമല പോള്\nസ്ത്രീ ലൈംഗികതയേയും ആസക്തികളേയും കുറിച്ച് പറഞ്ഞ ബോളിവുഡ് ചിത്രം ലസ്റ്റ് സ്റ്റോറീസ് തെലുങ്കിലേക്ക് മൊഴിമാറ്റം ചെയ്യുന്നു; നായികയാകാന് അമല പോള്\nബോളിവുഡില് വലിയ ചര്‍ച്ചയായ ലസ്റ്റ് സ്റ്റോറീസ് മൊഴിമാറ്റം ചെയ്യാനൊരുങ്ങുകയാണെന്ന് റിപ്പോര്‍ട്ട്. സ്ത്രീ ലൈംഗികതയേയും ആസക്തികളേയും കുറിച്ച് പറഞ്ഞ ചിത്രം നാല് ഭാഗമുള്ള ആന്തോളജിയായാണ് പുറത്തിറങ്ങിയത്. ഇപ്പോഴിതാ ചിത്രത്തിന്റെ തെലുങ്ക് പതിപ്പ് ഒരുങ്ങുന്നു എന്നാണ് റിപ്പോര്‍ട്ടുകള്. അമല പോള് ചിത്രത്തില് കേന്ദ്രകഥാപാത്രത്തെ അവതരിപ്പിക്കുമെന്നും റിപ്പോര്‍ട്ടില് പറയുന്നു.\nബോളിവുഡില് കരണ് ജോഹര്, അനുരാഗ് കശ്യപ്, ദിബാകര് ബാനര്‍ജി, സോയ അക്തര് എന്നിവര് സംവിധാനം ചെയ്ത ചിത്രങ്ങളില്\nരാധിക ആപ്‌തേ, മനിഷ കൊയ് രാള, കിയാര അദ്വാനി, ഭൂമി പഡ്‌നേക്കര് എന്നിവരാണ് കേന്ദ്രകഥാപാത്രങ്ങളെ അവതരിപ്പിച്ചത്. ചിത്രം ഏറെ വിവാദമാകുകയും ചെയ്തു. തെലുങ്ക് പതിപ്പില് ചിത്രത്തിലെ ആദ്യ ഭാഗത്താണ് അമല നായികയായെത്തുക. നന്ദിനി റെഡ്ഡിയാകും ഈ ഭാഗം സംവിധാനം ചെയ്യുക. ജഗപതി ബാബുവും ഇതില് പ്രധാന വേഷത്തിലെത്തുന്നുണ്ട്. ബാക്കി മൂന്ന് ഭാഗങ്ങള് തരുണ് ഭാസ്‌കര്. സങ്കല്‍പ് റെഡ്ഡി, സന്ദീപ് വങ്ക എന്നിവര് സംവിധാനം ചെയ്യും.ആടൈ ആണ് അമല പോള് അവസാനം വേഷമിട്ട ചിത്രം.\n'നീ കെളവനെയും ചെയ്ത് നടന്നോ. നെടുമുടിയുടെയും തിലകന്റെയുമെല്ലാം അവസ്ഥ അറിയാലോ'; സുരാജിന് മമ്മൂട്ടി നല്‍കിയ ഉപദേശം ഇങ്ങനെ\nമൂന്ന് മുട്ടയ്ക്ക് 1672 രൂപയോ? പുഴുങ്ങിയ മുട്ട വാങ്ങിയതിന് ലഭിച്ച ബില് കണ്ടു ഞെട്ടി ബോളിവുഡ് സംഗീത സംവിധായകന് ശേഖര് രവ്ജിയാനി; ഈടാക്കിയത് അമിതമായ തുകയെന്നും വിമര്‍ശനം\nമോനിഷ അപകടത്തില്‍പ്പെട്ട് മരിച്ച അതേ സ്ഥലത്ത് ഞാനും ഒരിക്കല് അപകടത്തില്‍പ്പെട്ടു; രക്ഷപ്പെട്ടത് ഭാഗ്യം കൊണ്ട് മാത്രം; മോനിഷയെ മരണം കവര്‍ന്ന ചേര്‍ത്തലയിലെ എക്സ്റേ ജങ്ഷനിലുള്ള വളവിനെ കുറിച്ച് നടി ശാന്തി കൃഷ്ണയുടെ ഞെട്ടിക്കുന്ന വെളിപ്പെടുത്തല്\nതാന് പ്രണയത്തിലാണെന്ന് തെന്നിന്ത്യന് താരം നിക്കി ഗല്‍റാണി; കാമുകനുള്ളത് ചെന്നൈയിലാണ്; അധികം വൈകാതെ വിവാഹമുണ്ടാവും; ഉടന്‍തന്നെ ഇതേകുറിച്ച് എല്ലാവരെയും അറിയിക്കുമെന്നും വെള്ളിമൂങ്ങയിലെ നായിക\nഇത്രേം മേക്കപ്പ് ചെയ്യാമെങ്കില് വാപ്പച്ചിക്ക് ആ മീശയും താടിയും കൂടി അങ്ങ് മാറ്റാമായിരുന്നില്ലേ? മാമാങ്കത്തിലെ മമ്മൂട്ടിയുടെ പെണ്‍വേഷം കണ്ട് പൊട്ടിച്ചിരിച്ച് ദുല്‍ഖറും അമാലും; സുല്‍ഫത്തും ചിരിച്ചു; രസകരമായ നിമിഷങ്ങള് പങ്കുവെച്ച് മമ്മൂട്ടി\n'തലയെ എന്താ എല്ലാവര്‍ക്കും ഇത്ര ഇഷ്ടം എന്നു ചോദിച്ചില്ലെ? ദേ ഇതു തന്നെ കാരണം,' ടോളിവുഡിന്റെ സ്വന്തം തല അജിത്ത് ആയിരങ്ങള്‍ക്ക് വെളിച്ചമാകും; നല്‍കിയത് 5000 പേര്‍ക്ക് കണ്ണിന്റെ ശസ്ത്രക്രിയ നടത്താനുള്ള പണം\n20000 സ്‌ക്വയര് ഫീറ്റിലുള്ള വമ്പന് വീട്;7ബെഡ്‌റൂമുകളും 11 ബാത്റൂമുകളുമടക്കം സൗകര്യങ്ങള്; ഭംഗി; ഭംഗികൂട്ടി ഗ്ലാസ് നിര്‍മിതമായ സ്റ്റെയറുകള്; റിയല് എസ്റ്റേറ്റ് റെക്കോര്‍ഡുകള് തകര്‍ത്ത് 144 കോടിക്ക് സ്വപ്‌ന ഭവനം സ്വന്തമാക്കി പ്രിയങ്കയും നിക്കും\n'വൈകാതെ തന്നെ ഞാന് മിസിസ് ആവും'; ഭാവി വരനൊപ്പം കൈകോര്‍ത്തിരിക്കുന്ന ചിത്രം പങ്കുവെച്ച് ജഗതി ശ്രീകുമാറിന്റെ മകള് ശ്രീലക്ഷ്മി ശ്രീകുമാര്; പൂവണിയുന്നത്5വര്‍ഷത്തെ പ്രണയം;വരന് ജിജിന് ജഹാംഗീറിന്റെ വിശേഷങ്ങള് അറിയാന് ആകാംഷയോടെ ആരാധകര്